U-I-44/15
Natisni
Opravilna št.:
U-I-44/15
Datum odločitve:
15. 10. 2015
ECLI:
ECLI:SI:USRS:2015:U.I.44.15
Akt:
Tehnični popravek Odloka o prostorskih ureditvenih pogojih za jugozahodni del ureditvenega območja mesta Kočevje za del planske celote P5 (Uradni list RS, št. 23/91) – tabelarični del (Uradni list RS, št. 42/14)

Tehnični popravek Odloka o prostorskih ureditvenih pogojih za Poljansko dolino (PUP4) v Občini Kočevje (Uradni list RS, št. 89/04) – tabelarični del (Uradni list RS, št. 98/13)
Izrek:
Zahteva za oceno ustavnosti in zakonitosti Tehničnega popravka Odloka o prostorskih ureditvenih pogojih za jugozahodni del ureditvenega območja mesta Kočevje za del planske celote P5 (Uradni list RS, št. 23/91) – tabelarični del (Uradni list RS, št. 42/14) in Tehničnega popravka Odloka o prostorskih ureditvenih pogojih za Poljansko dolino (PUP4) v Občini Kočevje (Uradni list RS, št. 89/04) – tabelarični del (Uradni list RS, št. 98/13) se zavrže.
Evidenčni stavek:
Ustavno sodišče zavrže zahtevo kot nepopolno, če predlagatelj ne priloži listine o izpolnjevanju z zakonom določenih pogojev za vložitev zahteve.
Geslo:
1.2.51.3.4 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Vlada.
1.5.51.1.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.1, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije, Ljubljana
Datum vloge:
27. 3. 2015
Vrsta odločitve:
sklep
Vrsta rešitve:
zavrženje
Dokument:
US30760
Dokument v PDF obliki:
U-I-44-15.pdf
139 KB
Prenesite datoteko
U-I-44/15-6
15. 10. 2015
SKLEP
Ustavno sodišče je v postopku za oceno ustavnosti in zakonitosti, začetem z zahtevo Vlade, na seji 15. oktobra 2015
sklenilo:
Zahteva za oceno ustavnosti in zakonitosti Tehničnega popravka Odloka o prostorskih ureditvenih pogojih za jugozahodni del ureditvenega območja mesta Kočevje za del planske celote P5 (Uradni list RS, št. 23/91) – tabelarični del (Uradni list RS, št. 42/14) in Tehničnega popravka Odloka o prostorskih ureditvenih pogojih za Poljansko dolino (PUP4) v Občini Kočevje (Uradni list RS, št. 89/04) – tabelarični del (Uradni list RS, št. 98/13) se zavrže.
OBRAZLOŽITEV
1. Vlada izpodbija Tehnični popravek Odloka o prostorskih ureditvenih pogojih za jugozahodni del ureditvenega območja mesta Kočevje za del planske celote P5 (Uradni list RS, št. 23/91) – tabelarični del in Tehnični popravek Odloka o prostorskih ureditvenih pogojih za Poljansko dolino (PUP4) v Občini Kočevje (Uradni list RS, št. 89/04) – tabelarični del. Zatrjuje njuno neskladje z 18. členom Zakona o prostorskem načrtovanju (Uradni list RS, št. 33/07, 108/09, 57/12 in 109/12 – v nadaljevanju ZPNačrt) in posledično s 153. členom Ustave.
2. Na podlagi četrte alineje prvega odstavka 24.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) mora zahteva za oceno ustavnosti oziroma zakonitosti predpisa vsebovati tudi podatke o izpolnjevanju z zakonom določenih pogojev za vložitev zahteve. Zahtevi morajo biti priložene listine, s katerimi se utemeljuje izpolnjenost z zakonom določenih pogojev za vložitev zahteve (glej prilogo Poslovnika Ustavnega sodišča, Uradni list RS, št. 86/07, 54/10 in 56/11 – v nadaljevanju Poslovnik).
3. Vlada lahko vloži zahtevo za oceno ustavnosti oziroma zakonitosti predpisa lokalne skupnosti na podlagi tretjega odstavka 64. člena Zakona o državni upravi (Uradni list RS, št. 113/05 – uradno prečiščeno besedilo, 48/09, 21/12, 47/13, 12/14 in 90/14 – v nadaljevanju ZDU-1) pod pogojem, da je pristojno ministrstvo predhodno opozorilo organ lokalne skupnosti, ki je izdal domnevno protiustaven oziroma nezakonit predpis, mu predlagalo ustrezne rešitve in določilo rok, v katerem bi moral organ lokalne skupnosti predpis uskladiti (drugi odstavek 64. člena ZDU-1).
4. Predlagateljica navaja, da je Ministrstvo za okolje in prostor na podlagi drugega odstavka 64. člena ZDU-1 Občino Kočevje opozorilo na neskladnost izpodbijanih aktov z ZPNačrt, vendar zahtevi ne priloži listine, na podlagi katere bi Ustavno sodišče lahko ocenilo, ali so izpolnjeni z zakonom določeni pogoji za vložitev zahteve. Ker predlagateljica ni izkazala pogoja iz četrte alineje prvega odstavka 24.b člena ZUstS, je Ustavno sodišče zahtevo kot nepopolno zavrglo.
5.
Ustavno sodišče je sprejelo ta sklep na podlagi prvega odstavka 25. člena ZUstS in prve alineje tretjega odstavka 46. člena Poslovnika v sestavi: predsednik
mag. Miroslav Mozetič
ter sodnice in sodniki dr. Mitja Deisinger,
dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik